**คณะสัตวแพทยศาสตร์ มข.จัดโครงการลานแลกเปลี่ยนผลิตภัณฑ์ชาวสัตวแพทย์เสริมสร้างความสุขในองค์กร**

 เมื่อบ่ายวันพฤหัสบดีที่ 9 พฤศจิกายน 2560 ที่ผ่านมา ณ ลานอเนกประสงค์ ชั้น 1 อาคารเชิดชัย รัตนเศรษฐากุล คณะสัตวแพทยศาสตร์ มหาวิทยาลัยขอนแก่น โดยงานบริหารและธุรการ ได้จัดโครงการลานแลกเปลี่ยนผลิตภัณฑ์ชาวสัตวแพทย์ขึ้น ซึ่งมี **รศ.น.สพ.ดร.ชูชาติ กมลเลิศ** คณบดี ให้เกียรติเป็นประธานในพิธีเปิด โดยโครงการนี้เป็นโครงการที่จัดทำขึ้นเพื่อให้บุคลากรของคณะทุกๆคนที่มีผลิตภัณฑ์จากครัวเรือน เช่น พืชผัก ผลไม้ สิ่งของเครื่องใช้ ฯลฯ หรือสิ่งของอื่นๆนำมาซื้อขายแลกเปลี่ยนซึ่งกันและกัน โดยโครงการมีที่มาจากนโยบายของมหาวิทยาลัยในการส่งเสริมและสนับสนุนให้ส่วนงานต่างๆจัดทำโครงการสร้างความสุขให้เกิดขึ้นในองค์กร(Happy workplace) บรรยากาศของกิจกรรมที่จัดขึ้นในครั้งแรกนี้เป็นไปด้วยความคึกคัก มีบุคลากรหลายท่านนำสินค้ามาร่วมวางขายและมีคณาจารย์ บุคลากรสายสนับสนุน และนักศึกษามาร่วมเลือกซื้อสินค้ากันอย่างสนุกสนาน